stanford-oval/wikipedia huggingface dataset:
Clostridium perfringensin alfatoksiini

C. perfringens bakteerin alfatoksiinin rakenne.
Clostridium perfringens alfatoksiini on C. perfringens bakteerin tuottama ekstoksiini, eli myrkky, jota bakteeri erittää ympäristöönsä. Alfatoksiini on C. perfringens bakteerin tärkein virulenssitekijä eli taudinaiheuttamistekijä kaasukuoliossa.
Kliininen merkittävyys

Alfatoksiini kuuluu bakteerien fosfolipaasi C entsyymiperheeseen. Fosfolipaasi C ominaisuuksiin kuuluu eläinsolujen pinnan fosfolipidien hajottaminen, joka kaasukuoliossa johtaa hemolyysiin eli veren punasolujen hajoamiseen. In vitro ja in vivo hiirikokeiden perusteella entsyymiaktiivisuuden lisäksi kaasukuoliossa alfatoksiini häiritsee immuunipuolustuksen neutrofiilien erilaistumista. C. perfringens infektiossa alfatoksiini päätyy luuytimeen, jossa se häiritsee neutrofiilien esiasteen kehittymistä täysin toimivaksi immuunipuolustuksen soluksi. Kehittymisen estäminen vapauttaa epäkypsiä neutrofiileja kudokseen, jolloin immuunipuolustus toimii heikommin bakteeri-infektiota vastaan. Immuunipuolustuksen häiritseminen antaa bakteerille etulyöntiaseman, kun infektio pääsee etenemään häiriintymättä.
Code 666: Religion Syndrome Deceased

| Code 666: Religion Syndrome Deceased Funeris Nocturnum |
| --- | --- | --- |

Studioalbumin tiedot
 Äänitetty : tammi–helmikuu 2002 Watercastle Studio
 Julkaistu: 2002
 Tyylilaji: black metal, electro, industrial metal
 Kesto: 34.30
 Levy-yhtiö: Woodcut Records
Funeris Nocturnumin muut julkaisut
| From the Aspect of Darkly Illuminated 2001 | Code 666: Religion Syndrome Deceased 2002 |   |
Code 666: Religion Syndrome Deceased on suomalaisen melodisen black metalin yhtyeen Funeris Nocturnumin kolmas studioalbumi. Se on julkaistu vuonna 2002 levymerkillä Woodcut Records.
Kappaleet

The Sculptor – 4.03
Cryonics – 4.13
Yer All Perished – 3.43
Hypernation Mantic – 3.32
The Walls Breed Larvae – 3.12
Infected – 4.03
Antigod Declaration – 4.19
Reformation – 4.01
Vulpine Paralogism – 3.24
Kokoonpano

Horgath – basso
Trmnt.xes – laulu
Ruho – kosketinsoitin
Draco – rummut
Sin'equamnon – kitara
Impresouvenair Mort-nérgal – kitara
Kokoonpano > Muut tekijät

Arttu Sarvanne – äänittäjä, miksaaja
Minerva Pappi – masteroija
Jari Kumanto – kuvat
Aroldne – layout, design
Hellgoth – kansitaide
Arvostelut

Imperiumi.net:
Aiheesta muualla

Albumi Code 666: Religion Syndrome Deceased Encyclopaedia Metallum -sivustolla (englanniksi)
Code 666: Religion Syndrome Deceased discogs.com -sivustolla
Dana Velďáková

| Mitalit | Mitalit | Mitalit |  |
| --- | --- | --- | --- |
|  Dana Velďáková vuonna 2013 Moskovan MM-kilpailuissa |  Dana Velďáková vuonna 2013 Moskovan MM-kilpailuissa |  Dana Velďáková vuonna 2013 Moskovan MM-kilpailuissa |  |
Maa:   Slovakia
Naisten yleisurheilu
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Pronssia | Torino 2009 | kolmiloikka |  |
|  Pronssia | Pariisi 2011 | kolmiloikka |  |
Dana Velďáková (s. 3. kesäkuuta 1981) on slovakialainen kolmiloikkaaja.
Velďáková oli kuudes alle 20-vuotiaiden MM-kisoissa 1998 tuloksella 13,12 m, kahdeksas alle 20-vuotiaiden EM-kisoissa 1999 tuloksella 13,08 m, kolmas alle 20-vuotiaiden MM-kisoissa 2000 tuloksella 13,92 m (ja lisäksi samoissa kisoissa pituushypyn neljäs tuloksella 635 cm), viides alle 23-vuotiaiden EM-kisoissa 2001 tuloksella 13,50 m ja neljäs saman ikäluokan EM-kisoissa 2003 tuloksella 14,02 m. Hän karsiutui arvokisoissa sekä vuonna 2002 (Wienin sisäratojen EM-kisoissa ja Münchenin EM-kisoissa) että vuonna 2005 (Madridin sisäratojen EM-kisoissa ja Helsingin MM-kisoissa).
Vuonna 2006 hän sijoittui kahdeksanneksi Moskovan sisäratojen MM-kisoissa tuloksella 13,76 m, mutta karsiutui Göteborgin EM-kisoissa. Seuraavana vuonna hän oli kuudes Birminghamin sisäratojen EM-kisoissa tuloksella 14,13 m ja kahdestoista Osakan MM-kisoissa tuloksella 14,09 m. Vuonna 2009 hän voitti pronssia Torinon sisäratojen EM-kisoissa tuloksella 14,40 m ja sijoittui kahdeksanneksi Berliinin MM-kisoissa tuloksella 14,25 m. Seuraavana vuonna hän oli kuudes Dohan sisäratojen MM-kisoissa tuloksella 14,18 m ja seitsemäs Barcelonan EM-kisoissa 2010 tuloksella 14,16 m. Pariisin sisäratojen EM-kilpailuissa 2011 hän sai pronssia tuloksella 14,39 m. Saman vuoden Daegun MM-kilpailuissa hän oli yhdestoista tuloksella 13,96 m.
Vuonna 2012 Velďáková sijoittui Istanbulin sisäratojen MM-kilpailuissa kahdeksanneksi tuloksella 13,97 m, Helsingin EM-kilpailuissa viidenneksi tuloksella 14,24 m ja Lontoon olympialaisissa 12:nneksi tuloksella 11,92. Seuraavana vuonna hän karsiutui loppukilpailusta Göteborgin EM-hallikilpailuissa ja oli yhdestoista Moskovan MM-kilpailuissa. Sopotin sisäratojen MM-kilpailuissa 2014 hän sijoittui kahdeksanneksi.
Velďákován ennätys on 14,51 m, jonka hän hyppäsi Paviassa 11. toukokuuta 2008. Sisäradoilla hän on hypännyt 14,40 m Torinossa 8. maaliskuuta 2009. Pituushypyssä hänen ennätyksensä on Prahassa 7. kesäkuuta 2008 hypätty 656 cm.
Danan kaksossisko Jana on myös yleisurheilija, päälajinaan pituushyppy.
David Haro

| Henkilötiedot |
| --- | --- | --- | --- |
Koko nimi: David Haro Iniesta
Syntymäaika: 17. heinäkuuta 1990 (ikä 34)
Syntymäpaikka: Ametlla del Vallès, Espanja
Pelipaikka: oikea laitalinkki
Pituus: 168 cm
Seura
Seura: Inter
Pelinumero: 11
Junioriseurat
: Ametlla del Vallès Juvenil
0000–2009: CE Europa
Seurat
| Vuodet | Seura | O | (M) |
| 2009–2010 | UE Sants |  |  |
| 2010–2011 | AE Prat |  |  |
| 2011–2012 | CE L’Hospitalet | 29 | (5) |
| 2012–2013 | Gimnàstic de Tarragona | 35 | (4) |
| 2013–2015 | CE L’Hospitalet | 78 | (27) |
| 2015–2018 | CF Reus Deportiu | 84 | (12) |
| 2018–2019 | GIF Sundsvall | 22 | (3) |
| 2019–2021 | CD Atlético Baleares | 53 | (7) |
| 2021–2022 | UE Costa Brava | 6 | (0) |
| 2022– | Inter | 9 | (3) |
 Seurajoukkueuran tilastot kattavat vain kansalliset sarjat, päivitetty 1. kesäkuuta 2022.
David Haro Iniesta (s. 17. heinäkuuta 1990 Ametlla del Vallès, Espanja) on espanjalainen jalkapalloilija. Hän edustaa Veikkausliigassa pelaavaa Interiä. Ensisijaiselta pelipaikaltaan Haro on oikea laitalinkki.
Commander: Conquest of the Americas

| Commander: Conquest of the Americas |
| --- | --- |

Kehittäjä:  Nitro Games
Julkaisija:  Paradox Interactive
Jakelija:  Steam
Suunnittelija:  Kim Soares
Julkaistu:  2010
Lajityyppi:  strategiapeli
Pelimuoto:  yksinpeli
Ikäluokitus:  ESRB: T  Virheellinen ESRB-arvo   PEGI: 16 
Alusta:  Windows
Jakelumuoto:  DVD, Steam
Lisää peliartikkeleitaVideopelien teemasivulla
Infobox OK   : 
Commander: Conquest of the Americas on Nitro Gamesin kehittämä ja Paradox Interactiven julkaisema strategiapeli. Peli on julkaistu vuonna 2010 Windowsille.
Pelaaminen

Pelaaminen muistuttaa tekijöiden aiempaa peliä East India Company.
Pelissä on strateginen puoli kaupankäyntiin ja taloudenhallintaan liittyen sekä reaaliaikaiset meritaistelut.
Vastaanotto

Peli on saanut 6.5/10 pistettä GameSpotin arvostelussa. Pelin taisteluissa on syvyyttä, mutta kohtaamiset ovat rajallisia eikä taistelu ole niin jännittävää kuin talouspuoli pelissä. Taistelu tuntuu jälkimietteeltä. Pelin jyrkkä oppimiskäyrä sai moitteita. Neuvonantajien vaatimukset mahdottomilla aikarajoilla saattaa johtaa pelin päättymiseen ennen aikojaan.
Vaatimukset

Suoritin: Intel Core 2 Duo tai parempi
Muistimäärä: 2Gt RAM
Tallennustila: 4Gt vapaata tilaa
Äänilaite: DirectX 9.0c yhteensopiva
Grafiikkasuoritin: tuki Pixel Shader 3.0:lle (NVIDIA 7800 tai parempi)
Näyttömuistimäärä: 256Mt
Käyttöjärjestelmä: Microsoft Windows XP, Vista tai 7
Aiheesta muualla

Commander: Conquest of the Americas MobyGamesissa (englanniksi)
Pelin virallinen kotisivu (Arkistoitu – Internet Archive) (englanniksi)
Clostridium estertheticum

| Clostridium estertheticum> Tieteellinen luokittelu |
| --- | --- |
Domeeni::  Bakteerit Bacteria
Kunta::  Bakteerit Eubacteria
Pääjakso::  Firmicutes
Luokka::  Clostridia
Lahko::  Clostridiales
Heimo::  Clostridiaceae
Suku::  Klostridit Clostridium
Laji::  estertheticum
Kaksiosainen nimi
 Clostridium estertheticum  Collins et al., 1993 emend. Spring et al., 2003 
Infobox OKNimi-testi OK: 
Clostridium estertheticum on elintarvikkeita pilaava bakteeri. Se viihtyy alhaisissa lämpötiloissa, jopa nollan tienoilla, ja pilaa vakuumipakkauksissa olevia tuotteita. Varsinaista terveysvaaraa bakteeri ei tiettävästi aiheuta, mutta lihaan tulee haju- ja ulkonäköhaittaa. Bakteeri muodostaa voimakkaasti kaasuja, ja siksi sitä on käytetty energialähteenäkin. Saksassa bakteerista on tulossa elintarvikealalla suuri ongelma.
Bakteerilla on kaksi alalajia:
Clostridium estertheticum subsp. estertheticum
Clostridium estertheticum subsp. laramiense
Aiheesta muualla

Catalogue of Life: Clostridium estertheticum (englanniksi)
Coor Service Management

| Coor Service Management Holding AB |
| --- | --- |
Osake:  OMXS: COOR
Perustettu:  1998
Toimitusjohtaja:  AnnaCarin Grandin
Kotipaikka:  Tukholma, Ruotsi
Toiminta-alue:  Pohjoismaat
Liikevaihto:   9 591 milj. SEK (2020)
Liikevoitto:   556 milj. SEK (2020)
Henkilöstö:   9 029 (keskim. 2020)
Kotisivu:  www.coor.com
Infobox OKVirheellinen NIMI-arvo: 
Coor Service Management Holding AB on ruotsalainen palvelualan yhtiö, jonka päämarkkina-alue on Pohjoismaat.
Historia

Coor sai alkunsa Ruotsissa vuonna 1998 tuolloin nimellä Skanska Facilities Management yhtiön ollessa osa rakennuskonserni Skanskaa. Yhtiö alkoi kasvaa hankkimalla muun muassa Ericssonin sisäisen palveluyhtiön vuonna 2000. Toiminta Tanskassa alkoi 2001, Suomessa 2002 ja Norjassa 2004.
Yhtiö listautui Tukholman pörssiin kesäkuussa 2015. Nykyinen konsernijohtaja on Anna-Carin Grandin.
Liiketoiminta

Coorin pääasialliset toiminta-alueet ovat käyttäjäpalvelut, kiinteistöpalvelut ja strateginen neuvonta. Yhtiön asiakkaina on sekä yksityisen että julkisen sektorin organisaatioita. Coor tarjoaa muun muassa siivous- ja kiinteistöpalveluita sekä aula- ja toimistopalveluita.
Päämarkkina-alueenaan yhtiö pitää Pohjoismaita, joissa sillä on liiketoimintaa Ruotsissa, Suomessa, Tanskassa ja Norjassa. Tämän lisäksi yhtiö toimii myös Belgiassa, Virossa, Puolassa ja Unkarissa. Suurin markkina-alue on Ruotsi.
Aiheesta muualla

Coor-konserni (englanniksi)
Crimes of the Future (vuoden 2022 elokuva)

| Crimes of the Future |
| --- | --- |

Ohjaaja:  David Cronenberg
Käsikirjoittaja:  David Cronenberg
Tuottaja:  Robert Lantos
Säveltäjä:  Howard Shore
Kuvaaja:  Douglas Koch
Leikkaaja:  Christopher Donaldson
Tuotantosuunnittelija:  Carol Spier
Pukusuunnittelija:  Mayou Trikerioti
Pääosat:   Viggo Mortensen  Léa Seydoux  Kristen Stewart 
Valmistustiedot
Valmistusmaa:  Kanada Ranska Yhdistynyt kuningaskunta Kreikka
Tuotantoyhtiö:   Argonauts Productions S.A.  Serendipity Point Films  Davis Films  Telefilm Canada  Ingenious Media  Bell Media  CBC 
Levittäjä:   Neon  MK2/Mile End 
Ensi-ilta:   2022-5-2323. toukokuuta 2022 (Cannes)  
Kesto:  107 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Crimes of the Future on vuonna 2022 ensi-iltansa saanut kansainvälisesti tuotettu scifi-kauhuelokuva, jonka on ohjannut ja käsikirjoittanut David Cronenberg. Elokuvalla on sama nimi kuin Cronenbergin vuoden 1970 samannimisellä elokuvalla, mutta se ei kuitenkaan ole uudelleenfilmatisointi. Se on Cronenbergin ensimmäinen scifi- ja kauhuelokuva sitten vuoden 1999 elokuvan eXistenZ.
Crimes of the Future sai maailmanensi-iltansa Cannesin elokuvajuhlilla 2022, missä se kilpaili Kultaisesta palmusta.
Näyttelijät

| 0 | 1 | 2 |
| --- | --- | --- |
|   Viggo Mortensen   | … |   Saul Tenser   |
|   Léa Seydoux   | … |   Caprice   |
|   Kristen Stewart   | … |   Timlin   |
|   Don McKellar   | … |   Wippet   |
|   Scott Speedman   | … |   Lang Dotrice   |
|   Welket Bungué   | … |   etsivä Cope   |
|   Lihi Kornowski   | … |   Djuna Dotrice   |
|   Tanaya Beatty   | … |   Berst   |
|   Giórgos Karamíchos   | … |   Brent Boss   |
|   Giórgos Pyrpasópoulos   | … |   tohtori Nasatir   |
|   Nadia Litz   | … |   Dani Router   |
|   Sózos Sotíris   | … |   Brecken   |
Aiheesta muualla

Crimes of the Future Internet Movie Databasessa (englanniksi)
David Cronenbergin ohjaamat elokuvat
Transfer • From the Drain • Stereo • Crimes of the Future • Kylmät väreet • Verenimijät • Fast Company • The Brood • Scanners – tappava ajatus • Videodrome – tuhon ase • Viimeinen yhteys: The Dead Zone • Kärpänen • Erottamattomat • Alaston lounas • M. Butterfly • Crash • eXistenZ • Spider • A History of Violence • Eastern Promises • A Dangerous Method
Clara Snellman-Borenius

Clara Maria Snellman-Borenius (7. toukokuuta 1895 Helsinki – 7. lokakuuta 1990) oli suomalainen filosofian maisteri, kirjailija ja suomentaja.
Snellman-Boreniuksen vanhemmat olivat senaatin esittelijäsihteeri Johan Ludvig Snellman ja Nanny Montin. Hänen veljensä oli taidemaalari Eero Snellman.
Snellman-Borenius pääsi ylioppilaaksi 1913 ja valmistui filosofian kandidaatiksi 1917. Hän teki opintomatkat Saksaan ja Ranskaan 1919–1920 sekä Viroon 1932. Snellman-Borenius toimi suomenkielen opettajana Töölön ruotsalaisessa yhteiskoulussa 1932–1942. Hän oli Helsingin sotilaskotiyhdistyksen puheenjohtaja 1940–1946, Suomen sotilaskotiliiton puheenjohtaja 1950–1951 ja Mannerheimin lastensuojeluliiton sotakummivaliokunnan puheenjohtaja vuodesta 1946 alkaen.
Clara Snellman-Borenius oli naimisissa vuodesta 1921 varatuomari, asianajaja Henrik (Heikki) Wilhelm Boreniuksen (1884–1962) kanssa. Heikki Borenius oli vuodesta 1915 lähtien Asianajotoimisto Boreniuksen osakkaana. Heidän poikansa asianajaja Heikki Borenius nuorempi (1923–1988) oli toimiston toimintaa vuodesta 1962 jatkaneen Asianajotoimisto Borenius & Kemppisen toisena osakkaana Kullervo Kemppisen kanssa.
Teoksia

Helsingin sotilaskotiyhdistyksen toiminta 1918-1958 ; johtokunnan toimeksiannosta laatinut Clara Snellman-Borenius. Helsingin sotilaskotiyhdistys, Helsinki 1959
Kumminlahja sotaorvon turvana : sotakummitoiminnan vaiheet 1940-1958. Mannerheimliiton sotakummivaliokunta, Helsinki 1959
Isoisäni J. V. Snellman : Lähikuva. WSOY 1968
Suomennoksia

Karin Allardt Ekelund : Fredrika Runeberg ; v. 1945 ilmestyneestä laitoksesta lyhentänyt ja mukaillut Clara Snellman-Borenius. WSOY 1957
Camilla Carlson : Lapseton äiti : romaani. WSOY 1961 (alkuteos Du er likevel min)
Simon Parmet : Sävelestä sanaan : esseitä. WSOY 1962 (alkuteos Con amore)
Csángót

| Csángót |
| --- | --- |
 Csángójen lippu.
Asuinalueet:  Bacău
Kielet:  unkari
Uskonnot:  roomalaiskatolisuus
Csángót ([t͡ʃɑːŋgoːt]; unk. csángók, yks. csángó [t͡ʃaːngoː]; romaniaksi ceangăii; saks. Tschangos, yks. Tschango, tai Tschangonen) ovat unkarilaisten alaryhmä tai joukko erillisiä unkarilaisten alaryhmiä eli heimoja.
Karpaattien itäpuolisia seutuja asuttavat csángót ovat Euroopan ainoita unkarilaisia, jotka ovat vuosisatojen ajan eläneet laajoina maalaisyhteisöinä muualla kuin Karpaattien altaan alueella.
Tärkeimmät csángó-ryhmät

Csángó-heimosta puhuttaessa sillä tarkoitetaan yleensä Romanian Länsi-Moldovan perinteistä unkarinkielistä vähemmistöä (unk. moldvai csángók [moldvɒi t͡ʃaːngoːk]). Heistä pääosa asuu Bacăun (unk. Bákó) piirikunnassa.
Csángó-unkarilaisiksi on lisäksi kutsuttu eräitä muitakin Karpaattien itäpuolella ja Transilvaniassa asuvia ryhmiä, jotka puhuvat unkaria tai polveutuvat sitä puhuneista henkilöistä. Näistä tunnetuimmat ryhmät ovat
Gyimesin csángót (unk. gyimesi csángók [ɟimɛʃi t͡ʃaːngoːk]), joitten perinteinen asuma-alue sijaitsee Transilvanian ja Moldovan historiallisten alueitten rajalla, Trotuș-joen (unk. Tatros) laaksossa
Barcaságin csángót (unk. barcasági csángók [bɒrt͡sɒʃaːgi t͡ʃaːngoːk]), joitten perinteinen asuma-alue sijaitsee kaakkoisen Transilvanian Barcaságissa (rom. Țara Bârsei, saks. Burzenland), nykyisessä Brașovin piirikunnassa.
Nimityksestä

Moldaviassa csángó on ollut endonyymi eli kansanryhmän itsestään käyttämä nimitys. Transilvaniassa sen sijaan ainakin osassa tapauksista tilanne on ollut se, että csángót käyttävät itse itsestään nimitystä magyar (’unkarilainen’), mutta heidän naapureinaan asuva suurempi székely-unkarilaisten yhteisö on käyttänyt heistä nimitystä csángó. Tällä on korostettu sitä, että he kulttuuriltaan ja varsinkin puheenparreltaan poikkeavat székelyeistä.
Csángó-unkarilaisten varhaisesta historiasta on niukasti jos lainkaan asiakirjatietoa, ja tutkijat ovat kiistelleet heidän alkuperästään. Kuitenkin jo murteita tutkimalla voidaan päätellä, että yllä mainitut kolme ryhmää ovat eläneet pitkään erillään sekä székely-unkarilaisista että toisistaan.
Nimityksen csángó alkuperästä ja merkityksestä on useita kilpailevia teorioita. Nämä eivät ole pelkästään akateemisen keskustelun aiheita, sillä ainakin osa csángó-unkarilaisista identifioituu sen kautta, merkitseekö nimitys ’erilleen vaeltanutta’, ’vaeltelijaa’, ’kellonsoittajaa’, ’ässävikaista’ vai kenties jotakin muuta. Merkitykset ’erilleen vaeltanut’ ja ’kellonsoittaja (kelloja soittava rajaseudun vartija)’ ovat kansan keskuudessa suosittuja.
Identiteetistä

Vuosisatojen ajan erityisesti Moldovan csángó-unkarilaisia ovat erottaneet ympäröivien kylien romanialaisista sekä katolinen uskonto että äidinkieli. Yhä useampien sukujen kohdalla identiteetti on kuitenkin jäänyt kyläyhteisön yhteenkuuluvuuden ja perheen suullisen perinteen varaan, kun äidinkieli on vähitellen vaihtunut romaniaan ja toisaalta katolisen uskonnon harjoittaminen on yleistynyt Moldovan romanialaisten keskuudessa.
Closer to the Edge

| ”Closer to the Edge” 30 Seconds to Mars |
| --- | --- | --- |

Singlen tiedot
 Albumilta: This Is War
 Äänitetty : 2008-2009 Los Angelesissa, Kaliforniassa
 Julkaistu: 31. toukokuuta 2010
 Tuottaja(t): Flood, 30 Seconds to Mars
 Tyylilaji: alternative rock
 Kesto: 04.34
 Levy-yhtiö: EMI
Listasijoitukset
 Australia: #13  Alankomaat: #44  Uusi-Seelanti: #21  Sveitsi: #69  Saksa: #26
30 Seconds to Marsin muut singlet
| ”This Is War” 2010 | ”Closer to the Edge” 2010 | ”Hurricane” 2010 |
Closer to the Edge on yhdysvaltalaisen rock-bändi 30 Seconds to Marsin kolmas single albumilta This Is War.
Listasijoitukset

Closer to the Edge debytoi Britannian singlelistalla heinäkuussa 2010.
| Lista | Paras sijoitus |
| --- | --- |
Britannian singlelista: 44.
Dana Strum

| Dana Strum |
| --- | --- |

Henkilötiedot
Syntynyt: 13. joulukuuta 1957 Washington (DC)
Ammatti:  muusikko tuottaja
Muusikko
Aktiivisena:  1976-
Tyylilajit:  hard rock rock glam rock "kasarihevi"
Soittimet:  bassokitara
Yhtyeet:  Vinnie Vincent Invasion (1985-1988) Slaughter (1989-) Vince Neil (2007-)
Levy-yhtiöt:  useita
Aiheesta muualla
www.danastrum.com
  [ Muokkaa Wikidatassa ] [ ohje ]  
Dana Strumwasser eli Dana Strum (s. 13. joulukuuta 1958, Washington (DC)) on yhdysvaltalaisen Slaughterin basisti. Ennen liittymistään Slaughteriin hän oli soittanut Slaughterin laulajan, Mark Slaughterin kanssa Vinnie Vincentin yhtyeessä Vinnie Vincent Invasion vuosina 1984-1989. Hän on myös ollut naimisissa kahdesti, vuonna 1990 (puoli vuotta) Playboy-malli Tami Monroen kanssa ja vuosina vuoden 1990 puolestavälistä vuoteen 1992 malli Peggy Trentinin kanssa. Hänellä ei ole lapsia. Vuosina 1984 ja 1985 hän on ollut myös ehdolla Kiss-yhtyeen kitaristiksi, kunnes vuonna 1984 Mark St. John sai paikan. Toisella kertaa hän oli ehdolla yhtyeen kitaristiksi 1985 kunnes Bruce Kulick sai paikan. Hän on ollut myös ehdolla Ozzy Osbournen yhtyeen kitaristiksi 1982 kitaristi Rhandy Rhoadsin kuoltua lento-onnettomuudessa. Hän on myös tuurannut Rhoadsin korvannutta kitaristia Osbournen kitaristina 80-luvulla. Strum on myös tehnyt cameo-roolin Michael Myersin tähdittämässä komediaelokuvassa Wayne's World. Rooli oli musiikkikaupan kitara-asiantuntija, joka käskee Waynea lopettamaan Led Zeppelinin klassikkokappaleen Stairway to Heavenin soittamisen. Elokuvassa cameoja tekivät myös Meat Loaf ja Alice Cooper.
Diskografia > Vinnie Vincent Invasion

Vinnie Vincent Invasion (1986)
All Systems Go (1988)
Euphoria (1996)
Guitars from Hell (2006)
Dana Zemtsov

Dana Zemtsov (s. 1992 Ciudad de México, Meksiko) on alankomaalainen alttoviulisti. Hän sai 5-vuotiaana varhaisimman musiikinopetuksensa isoäidiltään ja vanhemmiltaan, joista molemmat, Mihail Zemtsov ja Julia Dinerstein, ovat alttoviulisteja. Hänen opettajinaan ovat sittemmin toimineet Bruno Giuranna, Atar Arad, Sven Arne Tepl ja Michael Kugel. Hän soittaa Sartory-alttoviulua, jonka lahjoitti hänelle Alankomaiden soitinrahasto.
Zemtsov on voittanut lukuisia kansainvälisiä kilpailuja. Hän on esiintynyt muiden muassa Janine Jansenin ja Martin Frostin kanssa kamarimuusikkona, pitänyt resitaalin New Yorkin Carnegie Hallissa ja tulkinnut Béla Bartókin alttoviulukonserton Concertgebouw-orkesterin pääsallissa, Amsterdamissa. Vuonna 2012 hän solmi eksklusiivisen kolmea levyä koskevan levytyssopimuksen Channel Classics Recordsin kanssa.
Aiheesta muualla

AllMusic.com: Dana Zemtsov (englanniksi)
Ctenochaetus

| Ctenochaetus |
| --- | --- |
 Purppuravälskäri (Ctenochaetus hawaiiensis).
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Välskärikalat Acanthuriformes
Heimo::  Välskärikalat Acanthuridae
Suku::  Ctenochaetus  Gill, 1884
Lajit
 C. binotatus  C. cyanocheilus  C. flavicauda  C. hawaiiensis – Purppuravälskäri  C. marginatus  C. striatus – Sinijuovavälskäri  C. strigosus – Keltasilmävälskäri  C. tominiensis – Hämyvälskäri  C. truncatus 
Katso myös
   Ctenochaetus Wikispeciesissä   Ctenochaetus Commonsissa 
Infobox OKNimi-testi OK: 
Ctenochaetus on välskärikalojen heimon suku, johon kuuluu yhdeksän lajia. Neljää lajia pidetään akvaariokaloina, mutta ne eivät ole niin yleisiä kuin monet muut välskärikalat.
Koko ja ulkonäkö

Ctenochaetus-välskärit ovat muodoltaan litteitä kiekkoja, ja ne jäävät alle 25 cm pitkiksi. Niiden kuono on melko terävä, mutta silti tylpempi kuin Zebrasoma-välskärien. Niillä on kampamaiset hampaat, joilla ne voivat siivilöidä pehmeää levämössöä.
Elinympäristö

Ctenochaetus-välskärit elävät luonnossa riuttojen jyrkkien reunojen lähistöllä.
Käyttäytyminen

Ctenochaetus-välskärit elävät luonnossa pareittain tai parvissa, mutta akvaariossa niitä suositellaan yleensä pidettäviksi vain yksi yksilö samaa lajia, ellei allas ole todella iso. Akvaariossa hengissä pitämisen suurin haaste on saada kala syömään tarpeeksi.
Ctenochaetus-välskärit ovat välskärikaloiksi rauhallisia, ja sopivat muiden rauhallisten lajien seuraan.
Ravinto

Ctenochaetus-välskärit ovat luonnossa periaatteessa kasvinsyöjiä; syömänsä levän joukossa ne kuitenkin nielaisevat ilmeisesti myös melkoisen määrän pieniä selkärangattomia. Akvaariossa niille tarjotaan kasvipitoista sekaruokaa.
Kun muut välskärit repivät irti rihmamaista ja kuituista levää, Ctenochaetus-välskärit keskittyvät irtaimen levämössön imurointiin.
David Wise

David Wise on muun muassa seuraavien henkilöiden nimi:
David Wise (1955–2020), yhdysvaltalainen televisiokäsikirjoittaja
David Wise (s. 1990), yhdysvaltalainen freestylehiihtäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”David Wise”, voi hakea sivunnimihaulla, laajalla sivunnimihaulla tai tekstihaulla.